“O‘MT-RADIO” QO‘ShMA KORXONASINI TAShKIL ETISh TO‘G‘RISIDA

Respublikada radiokommunikatsiyalarning zamonaviy vositalari ishlab chiqarishini tashkil etish maqsadida Vazirlar Mahkamasi qaror qiladi:
 1. “O‘zeltexsanoat” uyushmasi va “Oniks” aksiyadorlik jamiyatining Motorola Inc. kompaniyasi vakili bo‘lgan Telekom Telekomunikasyon A.S. firmasi bilan birgalikda ustav jamg‘armasidagi ulushlar taqsimlanadigan, mas’uliyati cheklangan jamiyat shaklida radiokommunikatsiyalar vositalari ishlab chiqarish bo‘yicha “O‘zbekiston-Motorola-Telekom-Radio” (“O‘MT-Radio”) qo‘shma korxonasi tashkil etish to‘g‘risidagi 1-ilovaga muvofiq va mahsulotlar ishlab chiqarish ko‘rsatkichlari to‘g‘risidagi 2-ilovaga* muvofiq taklifiga rozilik berilsin.
 2. Ma’lumot uchun qabul qilinsinki, qo‘shma korxona tomonidan ishlab chiqariladigan mahsulotlarning 50 foizi O‘zbekiston Respublikasi ehtiyojlarini qondirish uchun va 50 foizi — ishlab chiqarishni o‘zlashtirishning ikkinchi yilidan boshlab xorijga eksport qilish uchun sotiladi.
 3. “O‘MT-Radio” qo‘shma korxonasi radiokommunikatsiyalar vositalari ishlab chiqarish uchun zarur bo‘lgan asbob-uskunalar, butlovchi buyumlar va materiallarni keltirish bo‘yicha bojxona to‘lovlaridan besh yil muddatga ozod qilinsin, bojxona rasmiylashtirishi uchun yig‘imlar bundan mustasno.
 4. O‘zbekiston Respublikasi Makroiqtisodiyot va statistika vazirligi “O‘MT-Radio” qo‘shma korxonasining radiokommunikatsiyalar ishlab chiqarish loyihasini uni barpo etish davrida har yilgi Investitsiya dasturlariga kiritsin.
 5. Mazkur qarorning bajarilishini nazorat qilish O‘zbekiston Respublikasining Bosh vaziri O‘.T.Sultonov zimmasiga yuklansin.